انوپریا گوینکا

انوپریا گوینکا (ولادت: 29 مئی 1987ء ) ایک بھارتی اداکارہ اور ماڈل ہیں جو ہندی اور تلگو فلموں میں نظر آتی ہیں۔  انہوں نے سب سے پہلے 2013ء میں یوپی اے حکومت کی بھارت نرمان اشتہاری مہم کے چہرے کے طور پر اور پھرا مائنٹرا برانڈ کے لیے ہندوستان کے پہلے ہم جنس پرست اشتہار میں کام کرنے کے لیے شہرت حاصل کی تھی۔ انوپریا گوینکا نے 2013ء میں تیلگو فلم پوٹاگاڈو سے سینیما اسکرین پر قدم رکھا ،  اس سے قبل 2013ء میں ایک شارٹ فلم ورتھ دی کس میں بھی کام کرچکی تھیں۔ اس کے بعد انہوں نے کامیڈی ڈراما ہندی فلم بوبی جاسوس (2013ء) ، تیلگو ڈراما فلم پاٹھ شالا (2014ء) ، ہندی ایکشن کامیڈی ڈھشوم (2016ء) اور کرائم ڈراما ڈیڈی (2017ء) میں اداکاری کی۔ انوپریا گوینکا ایکشن سنسی خیز فلموں میں ٹائیگر زندہ ہے (2017ء) اور وار (2019ء) اور عظیم رزمیہ تاریخی ادوار پر بنی ڈرامافلم پدماوت (2018ء) میں کام کرتی رہی ، ان سبھی کو اب تک کی سب سے زیادہ کمائی کرنے والی ہندوستانی فلموں میں شامل کیا جاتا ہے۔

ابتدائی زندگی 
انوپریا گوینکا 29 مئی 1987ء کو اترپردیش کے کانپور میں کپڑے کے کاروباری رویندر کمار گوینکا اور گھریلو خاتون پشپا گوینکا کے ہاں پیدا ہوئیں تھیں۔ چار بچوں میں سب سے چھوٹی ، گوینکا کی دو بڑی بہنیں اور ایک بھائی ہے۔ انوپریا گوینکا نے اپنی تعلیم نئی دہلی ساکیت کے گیان بھارتی اسکول سے حاصل کی اور دہلی یونیورسٹی ، شہید بھگت سنگھ کالج سے کامرس میں اپنی بیچلر ڈگری حاصل کی۔ اسکول کی تعلیم مکمل کرنے سے قبل انوپریا گوینکا نے اپنے اہل خانہ کو مالی مدد فراہم کی۔ اس نے کہا ، "میں ایک پہلے کاروباری خاتون تھی اور گارمنٹس ایکسپورٹ کے کاروبار میں اپنے والد کی مدد کرنا شروع کردی۔ ان کے ساتھ کام کرنے کا ہمیشہ سے شوق تھا، پھر مجھے احساس ہوا،کہ تھیٹر اور کارپوریٹ کیریئر دونوں کے ساتھ انصاف نہیں کر سکوں گی تو میں نے تھیٹر کو چنا، "۔

کیریئر 
انوپریا گوینکا اداکاری میں کیریئر بنانے کے لیے 2008ء میں ممبئی منتقل ہوگئیں۔  پہلے ، وہ کارپوریٹ سیکٹر میں ملازمت کرتی رہیں اور ممبئی میں مستقل سکونت اختیار کرلی ، جہاں اس کے ساتھ اس کا کنبہ بھی شامل ہوتا گیا۔ انوپریا گوینکا تھیٹر سے دلچسپی بھی رکھتی تھی اور اداکاری اور کارپوریٹ سیکٹر میں کیریئر کے مابین الجھتی رہتی تھی۔ انہوں نے 2013ء میں یوپی اے حکومت کی بھارت نرمان اشتہاری مہم کے چہرے کے طور پر اور 2015ءمیں مائینٹرا برانڈ کے لیے ہندوستان کے پہلے ہم جنس پرست اشتہار میں کام کرنے کے لیے کمرشلز کرنا شروع کیے اور کافی شہرت حاصل کی۔ انوپریا گوینکا نے کوکا کولا ، گارنئیر ، اسٹے فری ، کوٹک مہندرا بینک ، پیپر فرائی اور ڈابر سمیت مختلف برانڈز کے لیے ٹی وی اشتہارات میں آئیں۔  وہ ایک سال سے زیادہ عرصہ تک شاپ سی جے نامی ہوم شاپنگ چینل میں اینکر / شو ہوسٹ کی حیثیت سے بھی کام کرتی رہی۔ انہوں نے 2017ء ایکشن تھرلر ٹائیگر زندہ ہے میں نرس پورنا کا کردار ادا کیا۔  انہیں شاہد کپور کے ساتھ 2018ء کی عظیم رزمیہ فلم پدماوات میں ملکہ ناگمتی کے کردار کے لیے اچھی طرح جانا جاتا ہے جس کے لیے انہیں سراہا بھی گیا۔

فلموں کی فہرست

حوالہ جات

بیرونی روابط 

 

کانپور کی شخصیات
غیر موجود سال پیدائش (بقید حیات شخصیات)
بقید حیات شخصیات
لکھنؤ کی اداکارائیں
اکیسویں صدی کی بھارتی اداکارائیں
بھارتی فلمی اداکارائیں
بھارتی ٹیلی ویژن اداکارائیں
1979ء کی پیدائشیں